钦定古今图书集成/历象汇编/历法典/第100卷 > 晋
## 钦定古今图书集成/历象汇编/历法典/第100卷 > 晋

《晋历》二十四气，晷景长短。

按《晋书天文志》：“夫天之昼夜，以日出没为分，人之昼
夜，以昏明为限。日未出二刻半而明，日入二刻半而
昏，故损夜五刻以益昼。是以春秋分漏，昼五十五刻。
三光之行，不必有常术，术家以算求之，各有同异，故诸家历法参差不齐。”《洛书甄曜度》《春秋考异邮》皆云，
“周天一百七万一千里，一度为二千九百三十二里
七十一步二尺七寸四分四百八十七分分之三百
六十二。”陆绩云：“天东西南北径三十五万七千里。”此
言周三径一也。考之径一不啻周三，率周百四十二，
而径四十五，则天径三十二万九千四百一里一百
二十二步二尺二寸一分七十一分分之十。《周礼》日
至之景，尺有五寸，谓之地中。郑众说土圭之长，尺有
五寸。以夏至之日，立八尺之表，其景与土圭等，谓之
地中，今颍川阳城地也。郑元云：“凡日景于地千里而
差一寸。景尺有五寸者，南戴日下万五千里也。”以此
推之，日当去其下地八万里矣。日邪射阳城，则天径
之半也，体圆如弹丸。地处天之半，而阳城为中，则日
春秋冬夏，昏明昼夜，“去阳城皆等，无盈缩矣。故知从
日邪射阳城为天径之半也。以句股法言之，旁万五
千里，句也；立八极万里”，股也。从日邪射阳城，弦也。以
句股求弦法入之，得八万一千三百九十四里三十
步五尺三寸六分天径之半，而地上去天之数也。倍
之，得十六万二千七百八十八里六十一步四尺七
寸二分，天径之数也。以周率乘之，径率约之，得五十
一万三千六百八十七里六十八步一尺八寸二分，
周天之数也。减《甄曜度》。《考异》：邮“五十五万七千三百
一十二里有奇，一度凡千四百六里二十四步六寸
四分，十万七千五百六十五分分之万九千四十九，
减旧度千五百二十五里二百五十六步三尺三寸
二十一万五千一百三十分分之十六万七百三十
分，黄赤二道相与交错，其间相去二十四度。”以南仪
推之，二道俱三百六十五度有奇，是以知天体员如
弹丸也。而陆绩造浑象，其形如鸟卵，然则黄道应长
于赤道矣。绩云：“天东西南北径三十五万七千里”，然
则绩亦以天形正员也。而“浑象为鸟卵”，则为自相违
背。古旧浑象以二分为一度，凡周七尺三寸半分。张
衡制，以四分为一度，凡周一丈四尺六寸。蕃以古
制局小，星辰稠穊，衡器伤大，难可转移，更制浑象，以
三分为一度，凡周天一丈九寸五分分之三也。按
《律历志》，“冬至晷景，丈三尺三寸，　小寒晷景丈二尺
三寸，　大寒晷景丈一尺，　立春晷景九尺六寸，
雨水晷景七尺九寸五分，　惊蛰晷景六尺五寸五
分，　春分晷景五尺二”寸五分，　《清明晷景》四尺一
寸五分，　《谷雨晷景》三尺二寸，　《立夏晷景》二尺五
寸三分，　《小满晷景》尺九寸八分，　芒种晷景尺六
寸八分，　夏至晷景尺五寸，　小暑晷景尺七寸，
大暑晷景二尺，　《立秋晷景》二尺五寸五分，　《处暑
晷景》二尺三寸三分，　《白露晷景》四尺二寸五分，
《秋分晷景》五尺五寸二分，　《寒露晷景》六尺八寸五
分　；《霜降晷景》，八尺四寸　；《立冬晷景》，丈八寸二分。

《小雪晷景》丈一尺四寸　。《大雪晷景》丈二尺五寸。

《六分》。